
Az orosz-ukrán háború okozta családegyesítő utazások vizsgálata a Munkácsi járás Gorondi, Munkácsi és Nagylucskai kistérség lakosai körében

Kulcsszavak: orosz-ukrán háború; családegyesítő utazások; turizmus
Kutatásomban 3 Munkácsi kistérség lakosait mértem fel (Gorondi, Munkácsi, Nagylucskai). Ezen kistérségekben kifejezetten azon személyek képezték célközönségemet, akik az orosz-ukrán háború kitörése óta külföldi utazásokon, főként családegyesítő utazásokon vettek részt. Vizsgáltam elsősorban, hogy a lakosoknak milyen hozzátartozói tartózkodnak külföldön, őket milyen gyakorisággal látogatják, ha tesznek látogatást milyen hosszú időre maradnak, illetve hogy ezen személyek látogatásaik során végeznek-e valamilyen konkrét turisztikai/szabadidőeltöltési tevékenységet. Ugyancsak felmértem, hogy milyen kiadásaik vannak egy átlagos látogatásnál (szállásra, étkezésre, utazásra, programokra kiadott költségek). Majd mindezek végeztével összehasonlító elemzést végeztem, ahol a háborús időszakban végzett utazásokat vetettem össze a háború előtti 5 éves utazási szokásokkal. A dolgozatban szakirodalmi elemzést is végeztem, amelyben kitértem a különböző háborúk környezetre/idegenforgalomra gyakorolt negatív hatásaira globális és Ukrajnai (többek között Kárpátaljai) szinten egyaránt. A kutatásban kapott eredményeket elemeztem, majd pedig meghatározzam a háborús idők alatt végzett utazások fő ismérveit és fogalmáit, valamint megvizsgáltam, hogy milyen kapcsolatok mutathatók ki az adatközlők által végzett, feltételezésem szerint családegyesítő utazások és a VFR turizmus között.



